ועדת הפנים והגנת הסביבה, כנסת 19, פרוטוקול מספר 351, 2014-07-21 10:00

דוד צור: בוקר טוב.

דוד צור: אני פותח את ישיבת ועדת הפנים והגנת הסביבה.

דוד צור: על סדר-היום: הצעת חוק שירותי הדת היהודיים (תיקון מס' 21) (איסור קבלת תמורה בעד עריכת נישואין), התשע"ד-2014, של חברת הכנסת שולי מועלם-רפאלי.

דוד צור: עשינו כבר דיון בעניין הזה.

שולי מועלם-רפאלי: עשרות דיונים.

דוד צור: היו אתמול מספר פניות אלי ואל יושבת ראש הוועדה, שלא לדון בעת הזאת בהצעת החוק הזאת לנוכח האירועים.

דוד צור: כמובן שכולנו גם מרכינים ראש וגם כואבים את המחיר הנורא הזה שאנחנו משלמים בנפילתם של בנינו היקרים שם.

דוד צור: אנחנו מחזקים את פעילותם, מחבקים את המשפחות.

דוד צור: חלק מהעניין הוא שאנחנו חייבים להמשיך בשגרת החיים גם כאן.

דוד צור: כמובן שחלק מהדברים, גם במליאה וגם בשגרת החיים הפרלמנטריים שלנו, ישתנה.

דוד צור: החליטה יושבת ראש הוועדה כן לקיים את הדיון ולהמשיך בהצעת החוק.

דוד צור: אנחנו גם נדון בסעיפים עליהם היתה מחלוקת.

דוד צור: אני מבקש להצטמצם לנוסחים של החוק, מבלי להיכנס לדיונים מהצד או לכל מיני נושאים שהם לא רלוונטיים.

דוד צור: לפני שבועיים היה כאן דיון סוער.

דוד צור: ככלל, הרציונל של החוק הזה הוא רציונל נכון, שבו עובדי מדינה שעובדים במועצות דתיות כרבנים של המועצות ורשויות הם עובדי מדינה לכל עניין ודבר ולכן הרצון שבסופו של דבר עבודתם לא תהיה בסגנון של עבודה נוספת בשכר.

דוד צור: אם כן, היא תהיה ברמה של הסכמה, כפי שקורה בחלק ממקומות אחרים של עובדי מדינה.

דוד צור: כמובן שיש חילוקי דעות לגבי הניסוחים ועליהם נדון כרגע.

דוד צור: חברת הכנסת שולי מועלם, את רוצה להגיד משהו לפני?

שולי מועלם-רפאלי: לא, אני אשמח להתקדם.

יעקב מרגי: הצעה לסדר.

יעקב מרגי: כבודו יגיד לנו מה היו ההבנות בדיון הקודם.

יעקב מרגי: היו הבנות כלשהם?

דוד צור: כפי שאמרתי, הרציונל הוא שעובד מדינה - - -

יעקב מרגי: זה ברור.

דוד צור: עלתה הסוגיה שהיא מן העניין ואולי לא מן העניין, לגבי רבני צוהר.

דוד צור: אמרתי בדיון הקודם וגם יושבת ראש הוועדה אמרה שהנושא הזה יידון.

דוד צור: הוא לא שייך לחוק.

יעקב מרגי: הוא כן שייך.

שולי מועלם-רפאלי: אדוני, נאמרו בדיון הקודם שקרים גמורים.

אורי מקלב: אפשר לשמוע את יושב הראש?

דוד צור: הוא לא שייך לחוק במובן שאם יש רבנים שמקבלים כסף במסגרת עמותה בדמות של דמי רישום - - -

יעקב מרגי: זה בניגוד לחוק.

דוד צור: יכול להיות, אני לא יודע.

יעקב מרגי: הוועדה תיתן יד לעבירה על החוק?

דוד צור: חבר הכנסת מרגי, אני לא חושב שהוועדה נותנת יד למשהו שהוא בניגוד לחוק.

דוד צור: אם הוא בניגוד לחוק, אז צריך לטפל בזה כמו שמטפלים בניגוד לחוק.

דוד צור: החוק כרגע בא לדבר - - -

יעקב מרגי: הבטיחו לנו שאם נפתח אזורי רישום, אז לכאורה הכול יסתדר.

יעקב מרגי: גם פתחנו אזורי רישום, גם מאפשרים לעמותה לפעול שלא על-פי חוק.

דוד צור: אני לא יודע אם העמותה פועלת לא על-פי חוק, זאת אמירה שלך.

יעקב מרגי: היא לא פועלת על-פי חוק.

דוד צור: זאת אמירה שלך.

יעקב מרגי: חוק רישום נישואין מתיר אך ורק לרשמי נישואין של הרבנות הראשית.

דוד צור: חבר הכנסת מרגי, הקביעה הזאת שהם פועלים בניגוד לחוק, דרוש בירור בעניין הזה, אני לא יודע לומר אם זה נכון.

יעקב מרגי: יש יועצת משפטית.

דוד צור: זה שיש אלטרנטיבה נוספת - - -

שולי מועלם-רפאלי: זה לא רלוונטי לדיון הזה.

יעקב מרגי: זה כן רלוונטי.

יעקב מרגי: אני לא יכול לעשות מחסום להליך החוקי ולפתוח את השערים להליך הלא חוקי.

דוד צור: אין לי בעיה לפתוח את זה לדיון קצר.

שולי מועלם-רפאלי: לא, אדוני.

שולי מועלם-רפאלי: חבר הכנסת צור, יש פה נציג משרד המשפטים.

דוד צור: חברת הכנסת מועלם, אני מבקש.

דוד צור: אין לי בעיה לפתוח את זה לדיון קצר אבל אני אומר שבעיקרון, הצעת החוק באה לדון במשהו מאוד ספציפי שעליו אני חושב שלא צריכה להיות מחלוקת.

דוד צור: עובד מדינה שמקבל שכר מתפקידו, לא יכול במסגרת שעות הפנאי שלו לעשות את אותה עבודה ועליה לקבל כסף נוסף.

יעקב מרגי: אני מסכים איתך.

שולי מועלם-רפאלי: מצוין, אם כך, בואו נסגור את החוק.

יעקב מרגי: את מיתממת.

שולי מועלם-רפאלי: אני לא מיתממת בכלל.

דוד צור: אם במסגרת הזאת רוצים לטפל בסוגיה שהיא מציקה לכם, שהיא רבני צוהר?

שולי מועלם-רפאלי: תגישו הצעת חוק על רבני צוהר.

דוד צור: אני לא חוסם את הדיון, אפשר לדיון גם בעניין הזה.

דוד צור: אני רוצה להתקדם עם הצעת החוק.

דוד צור: מכיוון שחבר הכנסת מרגי אתם רוצים לדון בסוגיה הזאת, אני אתן לחברת הכנסת שולי מועלם, מציעת החוק, לדבר.

שולי מועלם-רפאלי: אני רוצה להציע הצעה לסדר.

שולי מועלם-רפאלי: אני חושבת שהדיון הזה מיצה עצמו בדיון הקודם.

שולי מועלם-רפאלי: ברור שהצעת החוק הזאת איננה נוגעת לרבני צוהר.

שולי מועלם-רפאלי: למרות ההיתממות של האנשים פה והאמירות השקריות שנאמרו פה בדיון הקודם בוועדה – שקריות, חברים ואני לא לוקחת את הדברים שלי בחזרה.

שולי מועלם-רפאלי: לצערי, האנשים האמונים במשרד הרלוונטי לא מצאו לנכון לעצור את השקר הגס שנאמר כאן בפעם הקודמת.

שולי מועלם-רפאלי: בצער גדול אני אומרת את זה.

שולי מועלם-רפאלי: לכן, אדוני היושב ראש, אני מבקשת ממך לא לפתוח מחדש את הדיון הזה כי הוא נדון כבר בדיון הקודם.

שולי מועלם-רפאלי: הוא לא רלוונטי להצעת החוק.

שולי מועלם-רפאלי: אם חושבים שרבני צוהר מתנהלים בניגוד לחוק, יתכבד החברים ויבקשו מיושבת ראש הוועדה לקיים דיון בנושא רבני צוהר, שהוא איננו נוגע לחוק הזה או, יותר מזה, יתכבדו ויגישו הצעת חוק איך להסדיר את עבודתם של רבני צוהר.

שולי מועלם-רפאלי: אבל לא יכול להיות שבאופן שאיננו תמים ינסו פעם אחר פעם להכניס בתוך החוק הזה דברים שלא נמצאים בו.

שולי מועלם-רפאלי: לכן, אדוני, אם אתה תסכים אני אבקש ממך להתחיל להקריא את החוק.

שולי מועלם-רפאלי: הדיון על צוהר כבר נעשה בדיון הקודם.

שולי מועלם-רפאלי: אין מקום לפתוח את זה כשצוהר לא מוזכרים בחוק הזה.

שולי מועלם-רפאלי: לא רק שהם לא מוזכרים, הם גם לא רלוונטיים לחוק הזה.

דוד צור: חבר הכנסת מרגי.

יעקב מרגי: אני לא מתכוון לעשות פיליבסטר ואני לא יודע על איזה שקרים חברתי מדברת.

יעקב מרגי: אני אומר כך.

שולי מועלם-רפאלי: הוא לא היה בדיון הקודם.

יעקב מרגי: לגבי העובדות.

יעקב מרגי: אני בעד החוק הזה.

יעקב מרגי: אני מתנגד לכל עובד מדינה שייקח תמורה על עבודה שהוא עושה מתוקף תפקידו, ובכללם רבני ערים.

יעקב מרגי: יש טעם לפגם שיש חוק ספציפי לרבני ערים, בסדר, עברנו את זה.

יעקב מרגי: יש אופנה בקדנציה הזאת, בסדר, זרמתי עם זה.

יעקב מרגי: מה לעשות?

יעקב מרגי: זה הכוחות הדמוקרטים ואני משלים איתם, זה ההליך הדמוקרטי.

יעקב מרגי: אבל, אני מבקש שבחוק הזה, אם אנחנו כבר נוגעים בסוגיה של גביית תשלום על עריכת חופות, כל נושא גביית התשלום על עריכת חופות במדינת ישראל יוסדר.

יעקב מרגי: אנחנו לא עושים ריקועי פחים ולא טלאי על טלאי.

יעקב מרגי: זה לא יתכן.

יעקב מרגי: מה שקורה, בלי לשים לב, מה אני עושה?

יעקב מרגי: אני לוקח את הממלכה שם עליה את טבעת החנק ומאפשר בצורה פרועה – יוכלו לומר עד מחר שקרים או לא שקרים.

יעקב מרגי: יש פרקטיקה בחיים של היום יום.

יעקב מרגי: נגבים ונעשות מאות ואלפי חופות בשנה בתמורה מלאה ויותר מהאגרה הנדרשת.

יעקב מרגי: מצפצפים על החוק.

יעקב מרגי: משרד המשפטים יכול להיתמם והמשרד לשירותי דת יכול להיתמם.

יעקב מרגי: הם לא מסוגלים להתמודד.

יעקב מרגי: מה לעשות, גוף שנקרא רבני צוהר, ייאמר לזכותם, הצליחו להיכנס לתודעה כגוף נקי וסטרילי.

יעקב מרגי: הוא גוף אהוד וטוב שכך.

יעקב מרגי: הוא אהוד, אף אחד לא רוצה לגעת בזה.

יעקב מרגי: יעז אחד רק לנסות להסדיר את זה, נעשה עליו קמפיין בחצי מיליון שקל.

יעקב מרגי: אני, עבדך הנאמן.

יעקב מרגי: רציתי להסדיר בחוק ולא למנוע את סוגיית רבני צוהר.

יעקב מרגי: רק להסדיר בחוק.

יעקב מרגי: אתם יודעים מי מנע?

יעקב מרגי: מי קפצו ראשונים?

יעקב מרגי: דווקא אלה שאמונים על מערכת החוק והמשפט.

יעקב מרגי: אף אחד לא יכול להטיף לי מוסר, אבל אני לא יכול, מצד אחד, לחנוק את הממלכה ולפתוח את כל השערים למי שפועל בניגוד לחוק.

יעקב מרגי: נכון להיום הם עורכים חופות שחורות.

יעקב מרגי: זה נקרא חופה שחורה.

יעקב מרגי: חופה שהיא לא במסגרת הרבנות על-פי החוק, היא חופשה שחורה.

דוד צור: גובים עליה כסף?

יעקב מרגי: גובים כסף.

שולי מועלם-רפאלי: זה פשוט לא נכון, זה פשוט לא נכון.

יעקב מרגי: היחידה שצועקת לא נכון.

יעקב מרגי: מה, הם עובדים לשם שמים?

שולי מועלם-רפאלי: אני לא אמרתי שהם עובדים לשם שמים אבל הם בטח לא מכניסים, כמו שאמרת בדיון הקודם, 3.5 מיליון שקל לקופתם.

שולי מועלם-רפאלי: אתה אמרת את זה?

שולי מועלם-רפאלי: עשית חישוב מהיר.

<קריאה: - - -

יעקב מרגי: סלח לי אדוני, אתה לא תלך בוועדה, תסתובב ותעיר לחבר כנסת.

יעקב מרגי: אם אני אמרתי, אני אסביר לך.

יעקב מרגי: הם טוענים שהם עושים 1,000 חופות.

פנינה תמנו: זה לא לעניין איך שאתה מדבר.

פנינה תמנו: אתה יכול להתנגד אבל אתה לא יכול לדבר אליו כך.

פנינה תמנו: הוא חבר כנסת, עם כל הכבוד.

דוד צור: הם צודקים.

יעקב מרגי: תיקחו את הנתונים שלהם, כמה חופות הם עורכים, תכפילו ב-800 שקלים או ב-700 שקלים ותגיעו למסקנה שנעשית פה עבירה.

שולי מועלם-רפאלי: 700 שקל הולכים למועצה הדתית.

שולי מועלם-רפאלי: הציבור מקבל קבלה מהמועצה הדתית.

שולי מועלם-רפאלי: חברים, כמה אפשר לשקר במצח נחושה?

דוד צור: אבל אי-אפשר להתפרץ.

דוד צור: חבר הכנסת מרגי בזכות דיבור.

דוד צור: לתת לו לדבר.

יעקב מרגי: אנחנו בני אדם, לפעמים האמת לא נעימה.

דוד צור: תסביר לי את החישוב שלך.

יעקב מרגי: באתר שלהם מופיע פירוט עלויות הרישום, 180 שקלים עבור קבלת שירותים.

יעקב מרגי: עוד 700 שקלים אגרת רישום הקבועה בחוק בעבור פתיחת תיק.

יעקב מרגי: השאלה הנשאלת היא: מי הסמיך אותם לגבות?

יעקב מרגי: מתוקף מה?

יעקב מרגי: יש חוק שירותי הדת, יש חוק הרבנות הראשית שאומר דברים מפורשים.

יעקב מרגי: השאלה האם אתם רוצים שיד ימין עושה ככה ויד שמאל ככה ולעשות מנהג בת יענה?

יעקב מרגי: תעשו.

יעקב מרגי: אני יודע שבמשרד המשפטים ובפרקליטות ובמשרד המשפטים – יש פתגם "פסיק רישיה דלא ניחא ליה", ייחתך לו הראש ונוח לו.

יעקב מרגי: כל מה שקשור בסוגיה הזאת, אין להם כוח להתמודד עם זה כי מייד קמים כל מיני גופים ולחצים.

יעקב מרגי: בסוגיות אחרות משרד המשפטים היה עומד על הרגליים האחורית והיה אומר שעד שהנושא הזה לא מוסדר החוק לא יחוקק.

יעקב מרגי: לא יתכן דבר כזה.

דוד צור: חברת הכנסת פנינה תמנו-שטה.

פנינה תמנו: קודם כל, עם כל הכנות, חבר הכנסת מרגי, אתה יודע כמה אני מעריכה את פועלתך.

פנינה תמנו: אני חושבת שהחוק מאוד מאוזן.

פנינה תמנו: לא שוללים לחלוטין את היכולת של הרבנים לערוך נישואים אלא שמים מסגרת לגיטימית, מסגרת נכונה.

פנינה תמנו: שלא תהיה קבוצה שלוקחת את איש הציבור למקום שהוא טוב.

פנינה תמנו: אני לא קראתי את החוק.

פנינה תמנו: אם החוק באמת אוסר על נישואים על-ידי גורמים פרטיים או עמותות, אז זאת לקונה.

פנינה תמנו: אני חושבת שלא יכול להיות מונופול לאנשי ציבור כאשר התפקיד העיקרי שלהם הוא לא לחתן.

פנינה תמנו: הסוגיה הזאת חשובה.

פנינה תמנו: אם באמת החוק אוסר?

פנינה תמנו: צריך לפתוח את זה.

יעקב מרגי: תשנו את החוק, זה המגרש.

פנינה תמנו: בסוף אנחנו רוצים להגיע לאיזונים ולבלמים.

דוד צור: חבר הכנסת מרגי, זאת הצעה פרטית.

דוד צור: אם המדינה רוצה להביא הצעת חוק אחרת או להביא הצעת חוק פרטית אחרת, גם זה אפשר.

דוד צור: רבני צוהר, שמאוד מפריעים לעניין, לא קשורים בהכרח לחוק הזה.

דוד צור: אני מבין את הלינקג' שאתה עושה, במובן הזה שאתה אומר: שאם קושרים את יד הממלכה, אז מתירים פה עשייה אחרת שהיא לא מפוקחת.

דוד צור: האם זה המצב?

פנינה תמנו: אני בזכות הדיבור.

פנינה תמנו: יכול להיות שבאמת המסגרת לדון בכל הנושא של פתיחת יכולת הנישואים על-ידי עמותות, למה לא, שזה יהיה לא נראה לי הגיוני שנאמר שזה רק על ידי הרבנות.

פנינה תמנו: לכן אני לא בטוחה שזה המקום.

פנינה תמנו: אני לא בטוחה, חבר הכנסת מרגי.

פנינה תמנו: אדוני היושב ראש, אני אשמח לשמוע גם את דעתך.

פנינה תמנו: אני לא בטוחה שזה המקום.

פנינה תמנו: החוק מאוד מאוזן.

פנינה תמנו: הוא בסוף מאפשר את היכולת של השר לקבוע עד כמה ובאיזה מסגרת וזה בסדר גמור.

יעקב מרגי: הרי רבני צוהר חלקם הארי הם רבנים שמכהנים בתפקיד ממלכתי, רב שכונה, רב מושב, רב עיר.

יעקב מרגי: תיקח את רשימת רבני צוהר.

יעקב מרגי: מה יהיה המצב?

יעקב מרגי: מחר אני רב שכונה ואני נרשמתי ברבני צוהר.

יעקב מרגי: אני אבקש מהמעסיק שלי אישור לעבודה נוספת ואני אגבה תשלום.

פנינה תמנו: לא הבנתי.

פנינה תמנו: זכותם שיהיו להם רבנים.

<רוני טיסר: מכיוון שהופנו אלי כמה שאלות אני אשמח להסביר את המסגרת.

<רוני טיסר: החוק הזה בא לטפל במשהו מאוד ספציפי וזה בעובדי מדינה.

<רוני טיסר: עובדי ציבור שמקבלים משכורת מהמדינה בעד עבודתם.

<רוני טיסר: ההסדרים שנקבעו בחוק נקבעו בהתאם לכך שהם עובדי ציבור.

<רוני טיסר: כך, למשל, היתר לעבודה פרטית, שהוא חל רק לגבי עובדי ציבור.

<רוני טיסר: כך, למשל, הדין המשמעתי, שכמובן הוא חל רק על עובדי ציבור.

<רוני טיסר: החוק הזה במסגרתו הנוכחית אינו מתאים לטפל בגורמים פרטיים.

<רוני טיסר: לכך צריך מסגרת אחרת לגמרי.

<רוני טיסר: גם ההסדרים שאנחנו מחילים, האיסור לגבי קבלת תמורה, הוא מתאים רק לגבי עובדי ציבור.

<רוני טיסר: בדיון שעבר הועלתה סוגיה, שצריך לדון בה וצריך למצוא לה פתרון, בנושא גביית אגרה ברשויות מקומיות שאין להן מועצה דתית.

<רוני טיסר: זאת אכן סוגיה שלא מוסדרת בחקיקה ויש בה בעייתיות.

<רוני טיסר: עלתה טענה שלא נשמע לה מענה ברור בדיון הקודם, לגבי גביית כספים על-ידי ארגון צוהר.

<רוני טיסר: אכן, יושבת הראש ביקשה שיתקיים דיון נוסף בנושא הזה כדי לקבל תשובות ברורות.

<רוני טיסר: עם זאת, אני מבהירה שהדיון הזה חשוב ונכון שהוא ייערך, אבל הוא לא קשור ולא מגביל את הצעת החוק הזאת, בנוסחה הנוכחי, שמדברת על עובדי ציבור שמקבלים משכורת מהמדינה.

<רוני טיסר: לכן, נכון לקיים את הדיון הזה אבל הוא לא מונע את הדיון ואת ההצבעה על הצעת החוק והוא לא קשור בה.

פנינה תמנו: ובכל זאת לא קיבלתי תשובה לשאלה הראשונית שלי.

פנינה תמנו: האם באמת החוק היום אומר שיש הגבלה על עמותות לערוך נישואים?

פנינה תמנו: יש הגבלה כזאת על עמותות?

<רוני טיסר: לפי מה שאני מכירה, יש רשימת רבנים שהמשרד לשירותי דת אומר שהם מוסמכים לערוך נישואים.

<רוני טיסר: האם אני צודקת?

פנינה תמנו: הם כולם עובדי מדינה?

<איגי פז: צריך להפריד בין רישום נישואין - - -

פנינה תמנו: אני לא מדברת על רישום נישואים אני מדברת על עריכת נישואים.

פנינה תמנו: האם קיים באמת חוק כזה שמגביל את זה רק לעובדי ציבור, זה חוק מפלה שלא עומד בחוק יסוד.

דוד צור: מכיוון שאני רוצה למצות את הדיון הזה, איגי, תציג את עצמך.

<איגי פז: אני ממשרד המשפטים.

<איגי פז: קודם כל, אני אתייחס לנקודה שהעלתה חברת הכנסת שטה.

<איגי פז: בסוגיה של רבני צוהר, אני מסכים שהיא סוגיה צדדית לעניין.

<איגי פז: מכיוון שזה כבר עלה, ברמה המשפטית אני לא חושב שיש פה מישהו שיחלוק על הנקודה שהאגרה צריכה להיגבות על-ידי שלטונית ואם היא נגבית על-ידי גורם פרטי, אז יש פה פסול מהעניין.

פנינה תמנו: אנחנו לא מדברים על האגרה.

<איגי פז: ברמה העובדתית, אני לא חושב - - -

אורי מקלב: אתה אומר מילים עדינות, תגיד שזה נגד החוק.

אורי מקלב: למה צריך להגיד בעיה?

אורי מקלב: תגיד שזה נגד החוק.

דוד צור: אני מבקש לא להגיד לו מה להגיד.

דוד צור: הוא יגיד מה שהוא יגיד.

דוד צור: הוא יגיד מה שהוא רוצה.

דוד צור: חבר הכנסת מקלב, תנו לו לומר מה שברצונו לומר.

<איגי פז: ברמה המשפטית יש פה משהו שהוא פסול ואסור.

<איגי פז: ברמה העובדתית, אני לא בטוח - - -

אורי מקלב: פסול ואסור, זה מה שאמרת, נכון?

יעקב מרגי: הוא אמר את זה, גם אני אמרתי.

<איגי פז: ברמה העובדתית, אני לא חושב שהדברים הובהרו עד כדי כל צרכם.

<איגי פז: לפי מה שנמסר לי, האגרה הזאת לא נגבית על-ידי צוהר אלא היא מועברת באמצעות צוהר למועצה הדתית.

<חזקיה סמאין: זה לא נכון.

<איגי פז: זה מה שנמסר לנו.

<איגי פז: יש פה נציג של צוהר.

<איגי פז: אם יש מחלוקת לגבי העניין העובדתי, אני מציע שתיעשה פניה מסודרת ליועץ המשפטי לממשלה שיבדוק.

שולי מועלם-רפאלי: לא בחוק הזה.

<איגי פז: אני מציע שלא במסגרת החוק הזה תיעשה פניה מסודרת ליועץ המשפטי לממשלה עם ביסוס עובדתי ולא בתור טענה שנטענת בחלל.

<איגי פז: עם ביסוס עובדתי על-כך שהכספים האלה נגבים על-ידי עמותה פרטית כזאת או אחרת.

<איגי פז: אנחנו, בתור היועץ המשפטי לממשלה נבחן את הטענות האלה.

יעקב מרגי: הצחקתם אותי, אתם יודעים מזה הרבה זמן.

דוד צור: הרב שמעון אלמליח.

אורי מקלב: שכחת אותי לגמרי?

דוד צור: אני למדתי מחבר הכנסת גלאון שכדי לנהל דיון נכון צריך - - -

יעקב מרגי: אל תגיד את זה.

יעקב מרגי: אני כועס עליו שהוא אומר.

דוד צור: אבל כך הוא לימד אותי.

דוד צור: הוא אומר, לחברי כנסת ולבני אדם.

יעקב מרגי: לא, אחד אחד.

<שמעון אלמליח: ראשית דבר.

<שמעון אלמליח: הזכירו פה לגבי חוקיות.

<שמעון אלמליח: אני יכול לתת עדות קטנה שנוכחתי בישיבת מועצת הרבנות הראשית לישראל וסגן השר אלי בן דהן נוכח שם והעלו את הסוגיה הזאת באחד הדיונים.

<שמעון אלמליח: הוא אמר חד משמעית שזה לא חוקי, זאת עבירה.

<שמעון אלמליח: הפעולות שעושות ארגון צוהר, כגון פתיחת סניף בחיפה ובלוד, מקבלים זוגות וגובים כספים, אנחנו נפעל במישור הפלילי נגדם.

<שמעון אלמליח: זאת הצהרה שהוא הצהיר לפרוטוקול של מועצת הרבנות הראשית של ישראל.

יעקב מרגי: מי הצהיר זאת?

<שמעון אלמליח: סגן שר הדתות, הרב אלי בן דהאן.

<שמעון אלמליח: לגופם של הדברים.

<שמעון אלמליח: האם הנושא של צוהר בעניין החוק או לא?

<שמעון אלמליח: בהחלט שכן.

<שמעון אלמליח: למה?

<שמעון אלמליח: כי לא מדובר פה בחכמי חלם שבאים לחוקק חוק שלא יועיל כלום.

<שמעון אלמליח: יש הנחיות של היועץ המשפטי לממשלה, שבוודאי איגי מכיר אותן היטב.

<שמעון אלמליח: הייתי חבר בוועדה שניסחה את ההנחיות האלה יחד עם שי ניצן, שהיום הוא פרקליט המדינה.

<שמעון אלמליח: ההנחיות האלה הן די מסודרות ודי סוגרות את הפרטים, אלא אם כן יש פרטים נוספים שרוצים להוסיף ואפשר להוסיף אותם במסגרת ההנחיות.

<שמעון אלמליח: גם אם רוצים ללכת ולחוקק חוק ומשאירים פרצה גדולה בחוק, שאומרת שעמותה כמו צוהר יכולה לגבות כסף ורבניה רשאים לגבות כסף כרצונם, אנחנו ארגון רבני ישראל גם כן עמותה ומחר כל מי שחבר בארגון רבני ישראל, הווה אומר, כל רבני העיר - - -

פנינה תמנו: אתם עושים רישום?

<שמעון אלמליח: אנחנו עושים רישום דרך המועצה הדתית ולא גובים כספים, נקודה.

דוד צור: להבדיל מרבני צוהר, עד כמה שאני מבין, אתם על שכר.

דוד צור: רבני צוהר מקבלים שכר מדינה?

יעקב מרגי: חלקם.

שולי מועלם-רפאלי: גם הם יוסדרו בחוק הזה.

פנינה תמנו: יש בלגאן בנושא הזה ולדעתי זה לא המקום.

דוד צור: לכן הצעת הטוב היא טובה, היא מסדירה.

שולי מועלם-רפאלי: אם הם מקבלים שכר מהמדינה, הם יוסדרו בחוק הזה, אז ממה נפשך?

דוד צור: אתם מקבלים שכר מהמדינה?

<שמעון אלמליח: רבני עיר מקבלים שכר מהמדינה.

דוד צור: יפה.

דוד צור: רבני צוהר מקבלים שכר מהמדינה?

<שמעון אלמליח: רבני צוהר חלקם כן וחלקם לא.

יעקב מרגי: חלקם מורים, חלקם רבנים.

דוד צור: אני מבין.

דוד צור: רבני צוהר שמקבלים כסף מהמדינה אז הם נחשבים בדיוק כמו כל אחד אחר.

דוד צור: אותם רבני צוהר שלא מקבלים כסף מהמדינה וממשיכים לערוך חופות - - אותם רבני צוהר שממשיכים לנהל חופות ולא מקבלים כסף כעובדי מדינה, עליהם, לכאורה, החוק הזה לא חל.

דוד צור: לכן אנחנו רוצים לדון בהם.

דוד צור: האם הם נוהגים שלא על-פי חוק?

דוד צור: זאת שאלה.

דוד צור: איגי אומר שלא בטוח שזה מתקיים כך.

דוד צור: הכסף עובר בצורת אגרה בכלל למועצות, אומרים לי זה לא כך.

יעקב מרגי: תגיד לי, מה אנחנו הוזים הזיות.

יעקב מרגי: תאר לך שאני אומר לך שבמחוז תל-אביב מתנהלים כך וכך.

דוד צור: יש פה נציג של רבני צוהר?

<שמעון אלמליח: אותה מועצה שמועברים לה הכספים, שארגון צוהר ייתן תצהיר מחייב לבית משפט שכל הכספים מועברים למדינה.

דוד צור: יש פה נציגות של רבני צוהר?

<אוריאל גנזל: אני מרבני צוהר.

דוד צור: תגיד לנו מה הפרקטיקה הנוהגת.

<אוריאל גנזל: לפני שדנים באיזה נושא כדאי להכיר את המציאות.

<אוריאל גנזל: אחר-כך אפשר להגיד מה שרוצים, אבל קודם כל נדבר על המציאות כי חלק גדול מהדיון פה עסק בשאלות מאוד חשובות רק לא קשורות למציאות.

<אוריאל גנזל: רבני צוהר הם כולם מתנדבים.

<אוריאל גנזל: אף אחד מהם לא מקבל אגורה לכיסו בשום מקרה.

<יוסף שלוש: שקר וכזב.

דוד צור: מי אדוני.

<יוסף יצחק שלוש: אני הרב יוסף שלוש, יושב ראש ארגון הרבנים.

דוד צור: הרב יוסף שלוש, אני מכבד אותך.

דוד צור: אל תכריח אותך להוציא אותך מהאולם.

דוד צור: אני מבקש ממך פעם נוספת.

דוד צור: מה זה הדבר הזה?

יעקב מרגי: גם אני שמעתי את אותם דברים, אני יכול להגיב אחר-כך.

<אוריאל גנזל: דרך ארץ קדמה לתורה.

<אוריאל גנזל: אף אחד מרבני צוהר לא מקבל בשום מקרה כסף לכיסו, בין אם הוא עובד מדינה ובין אם אינו עובד מדינה.

<אוריאל גנזל: כל הרעיון של עריכת החופות בצוהר הוא בחינם.

<אוריאל גנזל: צוהר, כעמותה שנותנת שירותי משרד, כלומר, קליטת התיקים, טיפול בתיקים, המשרד גובה 180 שקלים עבור ההוצאות שלו כעמותה שנותנת שירות.

<אוריאל גנזל: כל עמותה בעולם גובה כסף עבור השירות שלה.

<אוריאל גנזל: אף אגורה לא מגיעה לרב שמחתן.

פנינה תמנו: זה רישום שמקביל לרבנות?

<אוריאל גנזל: זה לגבי ה-180.

פנינה תמנו: על עריכת נישואים אתם לא לוקחים כסף.

<אוריאל גנזל: רישום נישואים נעשה במועצות הדתיות וצוהר מעבירה את הרישום למועצות הדתיות.

<אוריאל גנזל: הכסף הוא לא לפקודת צוהר, והכסף לא עובר לצוהר.

יעקב מרגי: מי הסמיך אותך?

דוד צור: ה-700 שקל הנוספים לאן הם מגיעים בסופו של דבר?

<אוריאל גנזל: למועצה הדתית.

<אוריאל גנזל: המועצות הדתיות השונות שהן אלה שרושמות.

<אוריאל גנזל: המועצות הדתיות שהן רושמות הנישואים, אם זה בגוש עציון ואם זה במקומות אחרים, השיק הוא לפקודת המועצה הדתית.

אורי מקלב: מה אתם עושים בחיפה?

<אוריאל גנזל: בחיפה הצענו למועצה הדתית את אותו דבר.

יעקב מרגי: משלא נענו - - -

פנינה תמנו: לא נותנים פה להבין.

דוד צור: רבותיי, אני מציע שלפני שמטילים האשמות כבדות, כמעט על גבול הפלילי, כדאי לבדוק את הדברים האלה.

דוד צור: אומר פה אדם, רב מכובד, אומר פה דברים לפרוטוקול.

יעקב מרגי: אני שואל אותך שאלה.

יעקב מרגי: אני עמותה מתנדב לגבות אגרת רישוי לרכב עבור משרד התחבורה.

יעקב מרגי: מותר לי?

יעקב מרגי: אני מתחזה, מותר לי?

יעקב מרגי: ריבונו של עולם, כמה שאני איתמם, כמה שאני אטמון את הראש בחול, לבוא ללכת במילים יפות.

דוד צור: חבר הכנסת מרגי, אני מבין את סערת הרגשות, אבל אני לא מצליח למצות את הדיון בגלל סערת הרגשות הזאת.

יעקב מרגי: סליחה.

פנינה תמנו: ואם אפשר שגם אנשים שלא באים מהרבנות יבינו את הנושא?

פנינה תמנו: תודה רבה.

דוד צור: שאלו אותך לגבי חיפה.

דוד צור: חיפה לא היו מוכנים לקבל מכם.

<אוריאל גנזל: התשובה היא שבגלל פתיחת אזורי הרישום, הרישום של אותם אנשים נעשה באותן מועצות דתיות שמוכנות לקבל את הרישום, כפי שהחוק מתיר.

<קריאה: איזה?

<אוריאל גנזל: הזכרתי קודם: גוש עציון, שוהם.

יעקב מרגי: בשוהם אין מועצה דתית.

יעקב מרגי: זה בדיוק המוקש.

<אוריאל גנזל: אני חייב להגיד שהסכומים הפנטסטיים שהוזכרו קודם, כמה עמותת צוהר מרוויחה, בעברית פשוטה הם לא אמת.

<אוריאל גנזל: הכספים האלה מועברים למועצה הדתית, שמקבלת כסף כמעט ללא עבודה.

<אוריאל גנזל: מי שעושה את העבודה זה רבני צוהר.

<אוריאל גנזל: המשרד גובה 180 שקלים.

פנינה תמנו: אפשר להבין את החזון של צוהר בנושא הזה?

<אוריאל גנזל: החזון של צוהר אומר שאנחנו רוצים לערוך חופות עם מאור פנים, בהתנדבות, בדרך שבה כל אדם יוכל לבחור את הרב שקרוב לליבו ללא תשלום.

<אוריאל גנזל: לכן רבני צוהר הם מתנדבים.

<אוריאל גנזל: אלא מאי?

<אוריאל גנזל: ברגע שמדובר בכמויות אסטרונומיות, אז צריך גב משרדי שמטפל, מחפש רבנים וכדומה.

<אוריאל גנזל: זה ה-180 שקלים.

<אוריאל גנזל: הסכום השני, ה-700 ומשהו שקלים, הולך באופן ישיר למועצה הדתית.

<אוריאל גנזל: הזוג מקבל קבלה של המועצה הדתית.

פנינה תמנו: זה נוח למועצות הדתיות?

<אוריאל גנזל: ברור שזה נוח להן.

<אוריאל גנזל: היא מרוויחה כסף וכמעט לא נותנת שירות.

פנינה תמנו: בקיצור, צריך למצוא לזה מסגרת ולהסדיר את זה.

פנינה תמנו: זה לא לפה.

פנינה תמנו: צריך להסדיר את זה דרך משרד הדתות.

פנינה תמנו: אדוני היושב ראש, זה לא קשור לחוק.

<אוריאל גנזל: מי שרושם לנישואים, זה הרב רושם הנישואים ולא אנחנו.

דוד צור: חבר הכנסת מקלב .

<אוריאל גנזל: שיהיה ברור.

<אוריאל גנזל: בניגוד לשקר שנאמר פה קודם, שהרב רושם הנישואים לא מקבל אגורה לכיסו, בין אם הוא רב בפועל, בין אם הוא רב לא בפועל.

<אוריאל גנזל: אומרים פה שרבנים עורכי חופות מקבלים כסף.

<קריאה: זה משהו אחר.

<קריאה: רב רושם נישואים זה הרב סתיו.

דוד צור: אני הבנתי היטב את התמונה.

דוד צור: אני חושב שגם חברת הכנסת פנינה תמנו-שטה, גם הבינה את התמונה.

פנינה תמנו: אבל באה ממשפחה של רבנים.

דוד צור: אגב, אני חילוני מוצהר ואני בא ממשפחה של חזנים.

דוד צור: הרב אבוהב היה חזן ידוע בתל-אביב.

דוד צור: הייתי נהנה ללכת לשמוע אותו בתור ילד קטן.

דוד צור: הרב מקלב, בבקשה.

אורי מקלב: תודה רבה, אדוני היושב ראש.

אורי מקלב: על חלק מהדברים עליהם רציתי לדבר לא אדבר כי ראיתי שמתפיסתך המהירה ובניסיון שיש לך, אמרת שיש דברים שנעשים פה כמעט על גבול הפלילי וגם התנסחת בזהירות.

יעקב מרגי: הוא התכוון להשמצות שלנו.

אורי מקלב: לא, הוא לא התכוון לזה.

אורי מקלב: הוא התכוון לפעילות של צוהר, כפי שקצת בוועדה עכשיו, אבל הרבה יותר מכך זה בא לידי ביטוי בוועדה הקודמת.

אורי מקלב: חברת הכנסת שולי מועלם, שלא התפרצתי לדבריה, אמרה שנאמרו כאן דברי שקר.

אורי מקלב: אני עוד לא מצאתי בבניין הזה את האדם שהניף את הדגל של האמת ובוודאי לא את.

אורי מקלב: לכן לבוא ולומר שמה שאומרים זה דברי שקר, תלוי מי אומר.

שולי מועלם-רפאלי: כשאתם אמרתם שצוהר לוקחת לקופתה 3.5 מיליון שקלים, זה שקר.

יעקב מרגי: שישימו את הדוחות.

יעקב מרגי: 4.5 מיליון.

שולי מועלם-רפאלי: 4.5 מיליון שקל לכיס של צוהר?

שולי מועלם-רפאלי: באמת, באמת.

<חזקיהו סאמין: השנה בלבד 3.5 מיליון.

דוד צור: אדוני, אתה פקיד ממשלתי?

שולי מועלם-רפאלי: אתה יודע על עמותה שלוקחת 4.5 מיליון ואתה ממשיך לשבת בשקט?

שולי מועלם-רפאלי: איפה מבקר המדינה?

דוד צור: אתה אומר את זה בצורה נחרצת, שנעשים דברים פליליים.

<חזקיהו סאמין: לא אמרתי פליליים.

דוד צור: או על גבול הפלילי.

<חזקיהו סאמין: אני אמרתי פלילי?

דוד צור: לא, אני אומר.

<חזקיהו סאמין: אז אתה אומר, בסדר.

דוד צור: אני מתרגם את הדברים שלך.

דוד צור: תקשיב לי רגע.

דוד צור: אתה אומר 3.5 עד 4 מיליון שקלים שאמורים היו להיכנס למועצות הדתיות - - -

<חזקיהו סאמין: אני לא יודע לאיפה זה היה הולך.

<חזקיהו סאמין: אני לא יודע איפה זה.

<חזקיהו סאמין: תגיד לי אתה איפה זה.

דוד צור: אני צריך לומר לך?

דוד צור: אתה פקיד ממשלתי שאמון על הדבר הזה?

דוד צור: אתה עומד מאחורי האמירה שלך ש- 3.5 עד 4 מיליון שקלים מתאדים ולא מצאת זמן - - -

יעקב מרגי: הם לא כפופים אליו, הם עמותה פרטית.

<חזקיהו סאמין: מאיפה אתה יודע שלא מצאתי זמן?

דוד צור: אני לא אמרתי, אני שואל.

דוד צור: אני שואל, תענה לי.

דוד צור: לא מצאת זמן ללכת למשטרה?

דוד צור: ליח"א או למשרד המשפטים ולהגיש תלונה משפטית בעניין הזה?

שולי מועלם-רפאלי: או שמא לבקש דיון.

דוד צור: חבר הכנסת מרגי, אני שואל אותו.

יעקב מרגי: אבל הייתי השר שלו, אני אגיד לך בדיוק.

יעקב מרגי: אני אומר לך מי קשר לי את הידיים.

אלעזר שטרן: זה הסיפור פה?

אלעזר שטרן: אתם עושים מלחמה על צוהר, מה אנחנו לא יודעים?

דוד צור: מי חסם לך את הידיים?

יעקב מרגי: בניגוד לדעת חבריי ניסיתי להסדיר את הסוגיה הזאת של עריכת חופות.

יעקב מרגי: יושבים פה המחלקה המקצועית והם יאשרו לך את זה.

יעקב מרגי: ידענו, בדקנו, ראינו שהם פועלים במסגרת לא מסודרת ואמרנו שנסדיר את הנושא הזה של רבני צוהר.

יעקב מרגי: מייד פתחו בקמפיין.

יעקב מרגי: תקשיב אלעזר, מאחר ואתה איש אמת ורודף צדק, בכל מה שקשור ברבנות בלבד.

דוד צור: אני יכול להעיד שזה בכל הדברים.

יעקב מרגי: מה אכפת לך, יש בינינו קודים.

יעקב מרגי: קמפיין שאמרו לי שהשקיעו בו קרוב למיליון פלוס שקל, קמפיין אישי.

יעקב מרגי: מרגי יביא שמד, עם פוסטר ענק כשאני דורך על כתובה.

יעקב מרגי: אני אסביר לך מה הסיפור.

יעקב מרגי: הנקודה היא כזאת: לצערי הרב, משרד המשפטים, היועצים המשפטיים של המשרד, דעתם לא נוחה מלגעת בסוגיה הזאת של רבני צוהר.

יעקב מרגי: גם הממסד.

יעקב מרגי: הם אהודים, אמרתי זאת בכנות.

יעקב מרגי: הם אהודים בפרקליטות.

יעקב מרגי: אתה חושב שמייד כשהפרקליטות רואה עבירה היא מייד מטפלת?

יעקב מרגי: זה עניין של מוטיבציה.

יעקב מרגי: עם כל הכבוד למר פז, אתה יכול להבטיח בשם היועץ המשפטי שהוא יטפל בזה?

יעקב מרגי: אין מוטיבציה לטפל בזה.

יעקב מרגי: יש פה עבירה על החוק.

יעקב מרגי: הם פועלים בניגוד לחוק.

יעקב מרגי: אומר לך פקיד ממשלתי, שיש להם במאזנים קרוב ל-4 מיליון שקלים.

<שמעון אלמליח: והם קיבלו את פרס הנשיא, אלה שעוברים על החוק.

דוד צור: חבר הכנסת מקלב אתה ברשות דיבור.

אורי מקלב: אני מאוד מודה לך שאתה מאפשר זכות דיבור למרות קריאות הביניים.

אורי מקלב: אני משתדל לא להיכנס לדברי חבריי, בוודאי בחוק הזה.

אורי מקלב: אני לא רוצה שתאבד את הסבלנות שלך לשמוע.

אורי מקלב: מה שנאמר אחר כך, שבעצם הכול סוכם בחוק ורק היה צריך הצבעה, אז שמישהו יסביר לי למה הישיבה הופסקה ולא היתה הצבעה?

אורי מקלב: היא הופסקה ולא הוצבעה רק בגלל דבר אחד, שיושבת ראש הקבועה של הוועדה הקבועה, שבוודאי לא תשנה מדבריה, אמרה: עד שאני לא אראה הסדר בנושא צוהר ואני אדע בדיוק מה הם עושים, אני לא אוכל לאשר את החוק הזה.

אורי מקלב: זאת מסיבה אחת פשוטה, כי אי-אפשר להגיד שהחוק הזה לא קשור לצוהר.

אורי מקלב: יש קשר ישיר בין החוק הזה לרבני צוהר.

אורי מקלב: הוא נעשה עבור רבני צוהר.

אורי מקלב: אני אסביר לך, אדוני, בשני משפטים, מדוע.

אורי מקלב: אתה עכשיו מייצר חוק.

אורי מקלב: יש היום שני גופים שהם מסדרי קידושים בארץ, המסלול הרשמי של המועצות הדתיות וגוף אחד, שלדבריהם עורך 5,000 חופות בשנה, שזה לא דבר של מה בכך.

אורי מקלב: זה אחוז ניכר מאוד בסידור חופות במדינת ישראל.

אורי מקלב: לגוף אחד מותר יהיה לקחת כסף, החוק לא אוסר עליו ולגוף השני אסור לקחת כסף.

אורי מקלב: אם זה היה רק זה, אז בסדר כי הוא מקבל משכורת אז מה קרה?

אורי מקלב: אבל לא זה שמקבל משכורת.

אורי מקלב: הרי החוק הזה צריך הסדרה.

אורי מקלב: בלי הסדרה אי-אפשר ליישם את החוק.

אורי מקלב: מדוע?

אורי מקלב: אם לא תהיה הסדרה, מה קורה עם רב באילת שכל מי שנרשם אצלו ומתחתן בתל-אביב, בגלל שאף אחד לא עושה חתונה באילת, הוא יצטרך לנסוע לתל-אביב?

אורי מקלב: הוא יוכל לעמוד בזה?

אורי מקלב: הוא לא יכול לעמוד בזה.

אורי מקלב: לגבי פתיחת אזור רישום נישואים.

אורי מקלב: יירשמו בירושלים אלפים משום שיש פתיחת אזור רישום נישואים.

אורי מקלב: הם עורכים את החופות שלהם בכל מקום.

אורי מקלב: אין אפשרות שהרבנים ושיהיה כוח אדם שיעשה את זה והם גם לא לוקחים כסף.

אורי מקלב: מי יעשה את זה?

אורי מקלב: מה יעשו?

אורי מקלב: ילכו לצוהר.

אורי מקלב: כוונת המחוקקים פה היא לאסור ולהכביד על מסדרי הקידושים היום שהם לא יוכלו לבצע את זה.

אורי מקלב: יהיה להם גם הליך פלילי, דבר שלא היה.

אורי מקלב: ואז לאן ילכו האנשים?

אורי מקלב: למה אמרה היושבת ראש הקבועה אמרה שהיא לא תוכל להמשיך בזה?

אורי מקלב: כי אני לוקח גוף שיוכל לקחת כסף.

אורי מקלב: כן לוקחים, לא לוקחים, מה זה משנה?

אורי מקלב: מה משנה מה הם אומרים ומה הם לא אומרים?

אורי מקלב: בגלל שאף אחד לא יכול לאסור עליהם.

אורי מקלב: אף אחד לא יודע.

אורי מקלב: אני יכול להביא כאן טור שגם לכנסת יהיה תור - - -

פנינה תמנו: אבל מקלב, זה לא קשור.

פנינה תמנו: גם אם יש טעם בדבריך, זה לא קשור לחוק הזה.

פנינה תמנו: כן צריך להסדיר את הנושא.

שולי מועלם-רפאלי: חבר הכנסת מקלב, זה לא קשור.

שולי מועלם-רפאלי: המחוקקת במקרה הזה זאת אני.

מירי רגב: הרב מקלב, צריך לסיים.

אורי מקלב: מה מתברר?

אורי מקלב: שהם הולכים וגובים את האגרה הממשלתית.

אורי מקלב: באיזה זכות?

אורי מקלב: זה גוף פרטי, מותר לו לקחת כסף?

אורי מקלב: איך הוא גובה אגרות ממשלתיות?

פנינה תמנו: אבל המועצות הדתיות משתפות פעולה.

שולי מועלם-רפאלי: זה לא נכון, הם מקבלים קבלה של מועצה דתית.

שולי מועלם-רפאלי: הזוג שנרשם מקבל קבלה מהמועצה הדתית.

אורי מקלב: מי יודע?

אורי מקלב: מי עוקב אחרי זה?

אורי מקלב: אין שום מעקב.

אורי מקלב: הם לוקחים 700 שקל על האגרה.

אורי מקלב: פעמיים יש פה עבירה.

אורי מקלב: אדוני היושב ראש, אתה איש חוק.

אורי מקלב: אגרות דת יכולות לקחת רק מועצות דתיות.

אורי מקלב: רשות מקומית לא יכולה לקחת את הכסף הזה.

אורי מקלב: לא זו אף זו, שוהם לא יכולים לקחת, עם כל הכבוד.

אורי מקלב: הוא אומר שזאת סוגיה שהם לא יכולים איך להתמודד איתה.

אורי מקלב: אז זאת שאלה אם יכולים או לא יכולים לקחת.

אורי מקלב: אבל כשפותחים לך סניפים, גובים כסף ממשלתי.

אורי מקלב: מי זה האיש הזה שגובה?

אורי מקלב: אנחנו ניתן למדינה הזאת שאנשים פרטיים, רבנים או לא רבנים, והם ילכו ויגבו כסף ממשלתי ויגידו אני מעביר או לא מעביר.

אורי מקלב: לאור הדברים האלה, שבאמת נפתח כאן לא צוהר, נפתח כאן עולם רחב לשחיתות, לפסילות, לעבירה על החוק שנעשית צמוד לחוק הזה אבל היא תתגבר ותתעצם.

אורי מקלב: לא תהיה ברירה, אנחנו מובילים את זה כך.

דוד צור: הרב מקלב, אני לא מניח שאתה מציע, שתופעה שאנחנו מכירים אותה, שהחוק הזה בא למנוע – זאת תופעה גדולה, שכל אחד מאיתנו התנסה בה אישית.

דוד צור: מגיע רב, מחתן אותך, אז אתה מוציא 1,000 שקלים ונותן לו.

יעקב מרגי: למה נתת לו?

דוד צור: נתנו.

יעקב מרגי: יש בזה דבר עבירה.

יעקב מרגי: אל תצהיר את זה אפילו.

פנינה תמנו: נא למחוק את זה מהפרוטוקול.

דוד צור: החוק הזה בא להסדיר זה בעיקר את הנורמה הפסולה הזאת, שבה עובדי מדינה גובים כסף פרטי לכיסם.

דוד צור: אתה בא להציע שלא נדון בזה בכלל, לא נסגור את הפרצה הענקית הזאת - - -

יעקב מרגי: נדון יחד.

דוד צור: הכי בקיא מכולם זה חבר הכנסת מרגי.

דוד צור: הוא היה השר הממונה במשרד הדתות.

דוד צור: הוא בעצמו אומר שחלק או חצי מרבני צוהר הם עובדי מדינה בעצמם.

דוד צור: אז אנחנו מדברים על אוכלוסיית הלא עובדי מדינה שמקיימים עמותה.

דוד צור: אומר לנו כאן לפרוטוקול הרבה גנזל, להד"ם.

דוד צור: עכשיו המדינה צריכה לבדוק, דרך מבקר המדינה, דרך רשויות משרד המשפטים, רשם העמותות.

דוד צור: יש אלף ואחת דרכים לבחון האם עמותת צוהר עומדת בכללי עמותה שבשמם היא פועלת.

דוד צור: אגב, יושבת ראש הוועדה דיברה איתי הבוקר שוב.

דוד צור: היא באמת רוצה למצות ולקיים את הדיון הזה ולכן אנחנו עושים את הדיון הזה.

יעקב אשר: זה דיון בשילוב.

דוד צור: אבל אני לא רואה קשר בין סגירת הפרצה הגדולה - - -

שולי מועלם-רפאלי: כל הדיון על צוהר מטרתו לא ראויה, לא כשרה.

אורי מקלב: אנחנו נחוקק חוקים.

אורי מקלב: אתה יודע שהמשמעות ומטרת החוק היא מייד לתת את האפשרות - - -

דוד צור: אני לא חושב שזאת המטרה.

אורי מקלב: לתת כמעט את הכול לרבני צוהר.

דוד צור: זאת לא מטרת החוק של חברת הכנסת מועלם.

אורי מקלב: מתברר לך שאנשים גובים אגרה כשאין להם הסמכה לכך ואסור להם לגבות.

אורי מקלב: לא זו אף זו.

אורי מקלב: הם הרי גובים את העוד 180 שקלים שברבנות זה לא נמצא.

אורי מקלב: אני לא ידעתי דבר כזה.

אורי מקלב: זה יצא כשהם באו לכאן.

שולי מועלם-רפאלי: אז תציע הצעת חוק שתסדיר את רבני צוהר.

אורי מקלב: אני יודע איך לעשות חוקים.

שולי מועלם-רפאלי: מצוין, אני סומכת עליך, אני לומדת ממך המון.

אלעזר שטרן: חבל שאת המוץ והערפל שהחרדים מפזרים פה אי-אפשר לשים בעזה.

אורי מקלב: אתה יודע שיש אלפי חופות שנעשות שלא כחוק, בגביית אגרות, בלי שום פיקוח, ללא שום סמכות.

אורי מקלב: אף אחד לא עוקב אחרי זה.

אורי מקלב: אתה יודע שלהם מותר לגבות והם גובים דמי נסיעות.

אורי מקלב: מה זה דמי נסיעות?

אורי מקלב: הרב ההוא לא יכול לגבות דמי נסיעות.

אורי מקלב: הם גובים דמי נסיעות והם גם כותבים את זה באתר האינטרנט.

אורי מקלב: מה זה דמי נסיעות, מישהו יודע?

שולי מועלם-רפאלי: תציע הצעת חוק שתסדיר את צוהר.

שולי מועלם-רפאלי: אל תתקע את הצעת החוק הראויה הזאת.

אורי מקלב: אתה יודע שאם אתה מחתן את ילדיך, רוב רובם של הזוגות הנישאים מביא איתם את הרבנים.

אורי מקלב: הרב מגיע איתו, הוא יודע למי הוא נותן, מה הוא נותן.

אורי מקלב: החוק לא יכול להיות בלי הסדרה.

אורי מקלב: אם יש הסדרה לא צריך את החוק כי החוק יעשה רק דבר אחד.

דוד צור: זה לא לך להחליט.

דוד צור: הסדרת הנושא של רבני צוהר צריכה להיות בנפרד מהצעת החוק.

דוד צור: הרב מקלב, אני מבקש לתת לאחרים.

אורי מקלב: באילת, במקומות אחרים, הרבנות לא תוכל לעמוד במקום הזה.

אורי מקלב: אדוני היושב ראש, אי-אפשר, אין הסכמות.

אורי מקלב: סוכם שאם - - -

שולי מועלם-רפאלי: לא סוכם דבר כזה.

שולי מועלם-רפאלי: סליחה, אדוני, לא סוכם דבר כזה.

שולי מועלם-רפאלי: יושבת פה מנהלת הוועדה.

אורי מקלב: כל זמן שעניין של צוהר, שהיא רואה את זה עין בעין יחד עם החוק, לא יסודר ולא יבורר איך הם פועלים, אי-אפשר לקיים את החוק.

אלעזר שטרן: אני באמת חושב שכל ההתלהמות הזאת על צוהר זה סוג של מוץ וערפל, על האתגר שהם שמים למוסד הרבני בישראל לאורך שנים.

אלעזר שטרן: צריך לומר שאנחנו הרווחנו את זה ביושר.

אלעזר שטרן: רבנים ראשיים קיבלו מעטפות.

אברהם מיכאלי: לא, לא.

אלעזר שטרן: אני עומד אחרי כל מילה שאני אומר.

אלעזר שטרן: רבני צוהר התחילו לעשות חופות, בגלל שאנשים שלא מחזיקים כל-כך מדת משה וישראל, לא רצו לראות רבנים בחתונה, בגלל הסיפור של חילול השם שהיה בתוך החופות האלה.

אלעזר שטרן: צריך לומר את האמת.

אלעזר שטרן: אני חושב שהחוק הזה באמת לא נוגע בהם.

אלעזר שטרן: אני חותם על הישרות של צוהר בהקשר הזה.

אלעזר שטרן: הלוואי וכל הממסד הרבני בישראל היה ישר כמו צוהר בהקשרים האלה.

אלעזר שטרן: כך אני אומר.

אלעזר שטרן: החברים שיושבים פה, אל תחשוב שהם מחזיקים מהרבנות הראשית – רובם.

אלעזר שטרן: זה בכלל לא מעניין אותם, לא הכשרות שלהם ולא החופות שלהם ולא הרישום שלהם.

אלעזר שטרן: לא אותם ולא חלק גדול מהמצביעים שלהם בהקשר הזה.

אלעזר שטרן: צריך לומר את האמת.

אורי מקלב: - - -

אלעזר שטרן: בנושא הזה אנשים מצביעים ברגליים.

אלעזר שטרן: טוב שגם שירותי הדת ייפתחו האזורים באמת ואנשים שידעו כמה שהם משלמים ועל מה ילכו.

אלעזר שטרן: מי שלא רוצה לא הולך לשם.

אלעזר שטרן: שיפתחו את האזורים ועכשיו נראה לאן אנשים רוצים ללכת, לרבנות הזאת או לרבנות הזאת בהקשרים האלה?

אלעזר שטרן: לצערי הרב, הלוואי והיו הולכים לרבנות הראשית ולמועצות האלה כל עם ישראל, אבל לא הולכים למקומות האלה.

אלעזר שטרן: לכן אני חושב שהחוק הזה הוא באמת הצעת חוק ראויה מאוד.

אלעזר שטרן: כל המלחמה על צוהר, מה שיש פה זה הרבה מעבר לחוק הזה, זאת הצגת אלטרנטיבה לממסד דתי חולה.

יעקב אשר: אנחנו רוצים אלטרנטיבות?

יעקב אשר: משטרה לחוד?

יעקב אשר: נפזר את הרבנות, אין בעיה.

<יוסף שלוש: אנחנו ודאי מתנגדים לחוק הזה.

<יוסף שלוש: אני אשאל כמה שאלות על הנושא עליו דיברו קודם בנושא של רבני צוהר.

<יוסף שלוש: רציתי לדעת: כמה מה-700 שקלים שעוברים למועצות הדתיות חוזרים לעמותת צוהר?

<יוסף שלוש: הם אומרים שזאת קבלה של המועצה הדתית.

<יוסף שלוש: כמה חוזר אחורה בהפרשים לעמותת צוהר?

<יוסף שלוש: נמצא שרוב הכסף שאמור להיות למועצת הדתיות, לחלק מכלכלתן, כמה מהן חוזר לעמותת צוהר?

אורי מקלב: אתה יודע שיש דבר כזה?

שולי מועלם-רפאלי: שום דבר לא חוזר.

<יוסף יצחק שלוש: זה פשוט.

<יוסף יצחק שלוש: אם לא, אם מה הם עובדים?

<יוסף יצחק שלוש: מאיפה יש להם כסף?

<יוסף יצחק שלוש: זה חלק אחד.

אורי מקלב: - בחסות ההלכה.

דוד צור: הוא שואל אלות תם, למה אתם מפריעים לו?

יעקב אשר: בחסות ועדת הפנים.

דוד צור: הרב מקלב, אתה רוצה לתת לרב שלוש לדבר?

דוד צור: זה לא מכובד.

שולי מועלם-רפאלי: עמותת צוהר היא גוף לא נתמך, הרב מקלב, לכן כלום לא חוזר אליה.

שולי מועלם-רפאלי: כלום לא חוזר אליה, אז מה אם הרב אומר את זה?

שולי מועלם-רפאלי: מסתבר שבוועדה הזאת לא כל דבר שחברים אומרים הוא נכון.

<יוסף יצחק שלוש: רוב הכסף חוזר לעמותת צוהר.

שולי מועלם-רפאלי: אז לך למבקר המדינה.

שולי מועלם-רפאלי: איך אתה יושב פה בשקט?

<יוסף יצחק שלוש: רוב הכסף חוזר לעמותת צוהר בשיטת הדלת המסתובבת.

<יוסף יצחק שלוש: שאלה שנייה: האם מותר לגבות 700 שקלים במקום אחר כשהגבייה עוברת עבור מועצה דתית אחרת?

<יוסף יצחק שלוש: האם יש דבר כזה שאפשרי לבצע בעירייה מסוימת או בגוף סטטוטורי ששולח שליחים למקום אחר ושם הוא גובה.

<יוסף יצחק שלוש: הוא אומר: אני מוציא פנקס קבלות עבור מועצה דתית אחרת.

<יוסף יצחק שלוש: זה מותר או אסור?

<יוסף יצחק שלוש: האם מותר לגבות 180 שקלים לעמותה?

<יוסף יצחק שלוש: הרי החוק קבע שהזוג ישלם רק 700 שקלים.

<יוסף יצחק שלוש: הרי מרחמים כאן

<יוסף יצחק שלוש: בחוק הזה שלא ישלם יותר לרבנים עורכי הקופה.

<יוסף יצחק שלוש: עכשיו באים בחוק הזה ומוסיפים עוד 180 שקלים ומוניות.

<יוסף יצחק שלוש: האם ה-180 השקלים הללו מוכרים לגבייה?

דוד צור: החוק לא דן בכלל בנושא של 180 שקלים, יגבו או לא, רבנות צוהר.

דוד צור: החוק לא דן בכלל בעניין הזה.

דוד צור: בואו נמצה את הדיון.

דוד צור: אני מבין שרבני צוהר הם הסדין האדום כאן בחדר לרבנות המסורתית והם לא רואים בהם בכלל כמשהו אלטרנטיבה שצריך בכלל להיות קיים.

אברהם מיכאלי: דוד, ההצהרה לא נכונה.

פנינה תמנו: אדוני, הם מתבלבלים והולכים אחורה.

יעקב אשר: - הוא יודע לענות במוקד 100 יותר טוב?

יעקב אשר: מה זה הדבר הזה?

דוד צור: מה הקשר?

פנינה תמנו: כשכולם מתבלבלים חוזרים אחורה לאינטרס הציבורי.

פנינה תמנו: יש פה התנהלות וחייבים להסדיר אותה, זה ברור לכולם אבל זה לא קשור לחוק הזה.

יעקב אשר: הוועדה הזאת לא יכולה להקים דברים אלטרנטיביים.

יעקב אשר: אתה לא יכול להקים דברים אלטרנטיביים.

דוד צור: אני מסביר לך שהוועדה לא דנה בזה בכלל.

שולי מועלם-רפאלי: החוק הזה לא מקים דברים אלטרנטיביים, הרב אשר.

שולי מועלם-רפאלי: תייעלו את העבודה שלכם.

שולי מועלם-רפאלי: ממה נפשך?

שולי מועלם-רפאלי: אם הכול בסדר ואם הכול כזה תקין - - - הרב אלמליח, אם הכול בסדר, החוק הזה החוק הזה מבחינת

שולי מועלם-רפאלי: כם היה צריך לעבור מהיום הראשון ולא לתקוע אותו.

<שמעון אלמליח: החוק הזה מיותר.

שולי מועלם-רפאלי: לא, הוא לא מיותר.

שולי מועלם-רפאלי: כל האנרגיות שאתם מוציאים כאן מוכיחות שהחוק לא מיותר.

אלעזר שטרן: זאת הצביעות שלהם.

<שמעון אלמליח: אני רוצה לפחות שתי תשובות על השאלות לגבי הכסף.

שולי מועלם-רפאלי: בגלל זה אתם גם משתמשים בכשרות של הרבנות הראשית.

<שמעון אלמליח: תני לי לסיים.

פנינה תמנו: החוק לא מיותר בכלל, חוק חשוב מאוד.

פנינה תמנו: אי-אפשר להגיד שהחוק הזה מיותר, זה בטוח שלו.

<שמעון אלמליח: יש הנחיות היועץ המשפטי.

שולי מועלם-רפאלי: אתם לא משתמשים בהם.

שולי מועלם-רפאלי: מעולם רב ביקש פעם אחת אישור לעבודה פרטית.

<שמעון אלמליח: יש הנחיות ברורות.

אברהם מיכאלי: איזו התלהבות?

אברהם מיכאלי: מה קרה?

אברהם מיכאלי: מה נהיה?

<שמעון אלמליח: אני רוצה לסיים.

דוד צור: אני לא רוצה שתסיים, אני לא רוצה לנהל דיון כרגע.

אלעזר שטרן: גם הוא אחר-כך הולך למועצה הדתית.

פנינה תמנו: אדוני היושב ראש, הצעה לסדר.

פנינה תמנו: להוציא את כל הנציגים ונישאר פה רק חברי הכנסת ונסגור את הנושא הזה.

דוד צור: אני רוצה לסיים את הדיון.

<שמעון אלמליח: אני אכן רוצה לאשר סופית.

<שמעון אלמליח: באינטרנט תבדקו כולם, רבני צוהר אכן כולם מקבלים כסף מהאנשים שמבקשים לעשות חופה.

<שמעון אלמליח: זה בדיוק בסיפורים אין סוף באינטרנט.

דוד צור: רציתי לשמוע את היועצת המשפטית של המשרד לשירותי דת ואני מסכם את הדיון.

יעקב אשר: ביקשתי רשות דיבור, אדוני.

<אילנה מזרחי: לי קצת לא ברור.

<אילנה מזרחי: אם השירותים שארגון צוהר נותן הם בסך הכול גובים עליהם 180 שקלים שהולכים לעמותה, אז למה יש צורך לגבות עוד 700 שקלים שלכאורה מועברים למועצות המקומיות?

<אוריאל גנזל: החוק מחייב אותם.

<אילנה מזרחי: לא.

<אילנה מזרחי: אין הוראת חוק שמחייבת את הדבר הזה.

<אוריאל גנזל: זה מה שאומרות המועצות הדתיות.

<אילנה מזרחי: סליחה, אני אשלים.

דוד צור: אם כך, זה מצוין.

דוד צור: 180 שקלים יספיקו כדי לקיים חופה וקידושין?

פנינה תמנו: רגע, בואו נשמע אותה.

פנינה תמנו: זה המשרד הכי חשוב שצריך לשמוע עכשיו.

אורי מקלב: הם לוקחים גם 700 וגם 180.

<אילנה מזרחי: אני לא יודעת לענות על השאלה שלך מכיוון שהם אינם גוף ממשלתי.

דוד צור: זה מה שאת אומרת לו.

<אילנה מזרחי: אשמח להשלים כמה משפטים כדי לעשות סדר ואשמח לענות על שאלות.

<אילנה מזרחי: אני לא יודעת להגיד אם 180 שקלים מספיקים כדי לתת את השירותים כיוון שלא אני בתור משרד ממשלתי קבעתי את ה-180 שקלים.

<אילנה מזרחי: ה-180 שקלים זה תעריף שארגון צוהר גובה ואני לא יודעת מה התחשיב שבגינו נגבים אותם 180 שקלים.

פנינה תמנו: אבל את בכל-זאת מעלה את השאלה.

<אילנה מזרחי: אני שואלת את עצמי: אם 180 שקלים מספיקים, אז למה ארגון צוהר טורח וגובה עוד 700 שקלים?

<אילנה מזרחי: אתה אומר שכך הוראות החוק מחייבות.

<אוריאל גנזל: לא, כך המועצות הדתיות ביקשו.

<אילנה מזרחי: אגרה בגין פתיחת תיק רישום נישואין נגבית על-ידי מועצה דתית בגין פתיחת תיק לנישואין.

<אילנה מזרחי: היא מוגדרת אגרה.

<אילנה מזרחי: אגרה זה סכום שנגבה בגין שירות שגוף מסוים מספק אותו.

<אילנה מזרחי: לכן אני לא מצליחה להבין - - -

פנינה תמנו: היא לא סיפקה אותו אז למה היא לוקחת?

<אילנה מזרחי: בדיוק.

פנינה תמנו: כי נוח ליפול על האנשים.

דוד צור: אם אני מבין נכון, היא מתווכת.

פנינה תמנו: לא, נוח ליפול על הזוגות הצעירים.

פנינה תמנו: כולם פה גונבים את הזוגות הצעירים, תסלח לי על הביטוי.

דוד צור: פנינה, תני לי לסיים.

דוד צור: היא על תקן מתווך, זה מה שהיא אומרת.

דוד צור: את אומרת שלא צריך.

<אילנה מזרחי: היא גם לא מתווכחת.

<אילנה מזרחי: כבוד הרב גנזל אומר שזה נוח למועצה הדתית כיוון שהמועצה הדתית בעצם לא נותנת פה שום שירות.

דוד צור: אבל אם היית עונה לשאלה שלי .

דוד צור: אני שואל: הלך החליט אדם להתחתן אצל רבני צוהר.

דוד צור: הוא משלם 180 שקלים בלבד.

דוד צור: האם ההליך הזה סופי?

דוד צור: זהו?

<אילנה מזרחי: אני יודעת לספר על הליך שמתבצע במועצה דתית.

דוד צור: את לא עונה לי.

<אילנה מזרחי: סליחה, אני לא עונה לך כיוון שאני אומרת לך - - -

דוד צור: אם את מפנה שאלה כזאת אליו, הוא מסביר לך שהכסף לא אצלו, הכסף עובר למועצה.

דוד צור: אני מדבר על ה-700 שקלים.

<אילנה מזרחי: 700 שקלים עוברים למועצה.

<אילנה מזרחי: אתה שואל למה נגבים 700 שקלים?

<אילנה מזרחי: מה הם מספקים?

<אילנה מזרחי: לזה אני יודעת לענות.

דוד צור: כן.

<אילנה מזרחי: 700 שקלים זה עבור פתיחת התיק.

פנינה תמנו: אבל מה המשרד שלכם עושה?

פנינה תמנו: מה המשרד שלכם עשה עד הדיון הזה כדי להסדיר את כל הנושא הפרוץ הזה?

פנינה תמנו: זה בסוף עולה ביוקר לזוגות הצעירים.

<אילנה מזרחי: נכון, וזה דבר נוסף שרציתי להגיד.

<אילנה מזרחי: את שואלת מה המשרד שלנו עשה?

<אילנה מזרחי: קודם כל, חשוב להבין שהדברים האלה הם לא משחר הימים.

<אילנה מזרחי: הפעילות של ארגון צוהר, שהמשרד שלנו היה מעורב בו וניסה להסדיר בתקופה האחרונה, זה בסך הכול מהקדנציה הקודמת של השר מרגי.

<אילנה מזרחי: אז נעשו איזה הליכים בהסכמה עם רבני צוהר ועם הרבנות הראשית לישראל להסדיר את הפעילות שלהם.

<אילנה מזרחי: הדברים האלו הם מאוד חדשים כי הם כאילו תוצאה של - - -

דוד צור: כמה זמן פועלים רבני צוהר?

שולי מועלם-רפאלי: הרב מרגי מרגי דיבר על 10 שנים.

יעקב אשר: הוא גם הזכיר 3.5 מיליון שקלים.

דוד צור: כמה זמן אתם פועלים?

יעקב אשר: תמשיכי הלאה, גם זה שקר.

שולי מועלם-רפאלי: לא.

<אוריאל גנזל: עמותת רבני צוהר פועלת כבר 19 שנים.

<אוריאל גנזל: רישום נישואים באופן הזה נעשה כבר 4 שנים.

דוד צור: אני לא הצלחתי להבין מה את אומרת אבל תשלימי את מה שאת רוצה לומר.

פנינה תמנו: היא אומרת שיש להם הסכמה.

דוד צור: שמעתי מה היא אומרת אבל עם כל הכבוד, היא לא עונה לשאלות שלי.

<אילנה מזרחי: אני מאוד מצטערת.

<אילנה מזרחי: אני לא מצליחה להבין למה אתה אומר שאני לא עונה לשאלה.

דוד צור: השאלה היא פשוטה.

דוד צור: הרי ברור לנו מה קורה כאן.

דוד צור: יש כאן רבנות, שמנסה לייצר אלטרנטיבה לרבנות המסורתית האורתודוכסית.

יעקב אשר: למה?

דוד צור: ככה אני מבין את זה כי הם לא באים מהעולם הזה.

יעקב אשר: הנה הבעיה שלך.

דוד צור: היא מנסה לייצר אלטרנטיבה יותר מסבירת פנים, נעימה וכן הלאה.

יעקב אשר: תעשה אלטרנטיבה לכנסת.

דוד צור: חבר הכנסת אשר, מהרגע שנכנסת אתה לא מאפשר לנהל את הדיון.

פנינה תמנו: אין רק חרדים.

פנינה תמנו: יש כאלה שרוצים להתחתן אצל כיפה סרוגה.

דוד צור: היא פועלת כבר 4 שנים ברישום נישואים שלא עובר דרך הרבנות הראשית.

<אילנה מזרחי: זה גם לא מדויק.

דוד צור: כך אני מבין ולכן אני שואל אותך.

דוד צור: זוג בא להתחתן ומשלם 700 שקל.

דוד צור: זה רוב הציבור.

דוד צור: הולך, משלם 700 שקלים, פותחים לו תיק.

דוד צור: מפה ואילך מתנהל הליך.

דוד צור: לכאורה אמורים לעשות לו גם חופה וקידושין ללא גביית תשלום בכלל.

דוד צור: בפועל, הוא מקבל מעטפות.

יעקב אשר: הפוך, אתה מאפשר לו עכשיו לקבל מעטפות.

דוד צור: רבותיי, החוק בא למנוע את זה.

דוד צור: לצד העניין, יש את חלק מרבני צוהר שהם לא עובדי מדינה.

דוד צור: בהליך שבו משלמים 180 שקלים, שזה כסף שהולך לעמותה.

דוד צור: חוץ מזה, להבנתי מה שקורה כאן, רבנות צוהר גובה 700 כמתווך, נותנת קבלה שאמורה ללכת למועצה שבאזורם.

יעקב מרגי: לאיזו מועצה שהם בוחרים.

דוד צור: את שואלת:

דוד צור: למה בעצם אתם גובים 180 שקל או למה אתם גובים 700 שקלים עבורי?

פנינה תמנו: את יודעת למה הם גובים?

פנינה תמנו: כי זאת היתה הפשרה כי אחרת לא היו נותנים להם לפעול בתחום הזה.

פנינה תמנו: לא צריך להיות יותר מידי חכמים כדי להבין.

יעקב אשר: יש להם גם שיקול דעת לאיזו מועצה להעביר את זה.

דוד צור: יש פתיחת אזורי רישום, אבל זה גם לא קשור.

<קריאה: הם גובים כסף מחיפה ונותנים את זה בגוש עציון.

פנינה תמנו: אני הגשתי רביזיה בדיון הקודם.

פנינה תמנו: צריך להסדיר את זה תוך איקס זמן ולא על חשבון הציבור.

פנינה תמנו: זה צריך להיות מוסדר שיש אלטרנטיבה בלי שיהיה צריך להוסיף כסף.

אורי מקלב: אתה מאפשר לו לקבל מעטפה.

דוד צור: אבל החוק לא מאפשר לו את זה.

שולי מועלם-רפאלי: אפשר הצעה לסדר?

שולי מועלם-רפאלי: אדוני, חבר הכנסת צור, אפשר הצעה?

אורי מקלב: - - -

דוד צור: אין לי בעיה לשמוע אותך אם חבר הכנסת אשר מוותר על רשות הדיבור.

יעקב אשר: אדוני היושב ראש, אנחנו כבר שוכחים על מה הדיון.

דוד צור: לא, הדיון הוא בהצעת חוק.

יעקב אשר: אני אסיים דווקא במה שאומר חבר הכנסת מקלב כי חברת הכנסת כאן לא מודעת לזה.

פנינה תמנו: למה אני לא מודעת?

יעקב אשר: החוק הזה, בסופו של דבר, מאפשר לרבני צוהר כן לקחת תשלום עבור כל חופה וחופה שהם יעשו, נקודה.

דוד צור: חוץ מה-180 שקלים?

יעקב אשר: כן.

דוד צור: איך?

פנינה תמנו: תביאו את הסעיף.

פנינה תמנו: החוק מדבר על רבנים שהם עובדים ברשויות מקומיות או במועצות דתיות.

פנינה תמנו: עובדי צוהר הם עובדי עמותה.

יעקב אשר: לפני שאתה סוגר את הדיון אני מבקש לשמוע את חוות הדעת גם של מציע החוק וגם של היועצים המשפטיים.

יעקב אשר: חד משמעי, זה בעצם מחריג אותם והופך אותם סתם לרבנים מזדמנים מהרחוב.

יעקב אשר: כל העניין הזה מטשטש בעצם – יש פה איזו הקמה של אלטרנטיבה כזאת או אחרת וזה מטשטש.

יעקב אשר: קח אדם פשוט מהרחוב, שלאט לאט פתאום נוצרה לו אלטרנטיבה.

יעקב אשר: הוא כבר לא יודע מה זאת רבנות ומה זה צוהר.

יעקב אשר: הוא רואה פה גוף שגובה.

יעקב אשר: הוא רואה פה גוף שלוקח כסף.

יעקב אשר: הוא רואה גוף כמעט סמי ממלכתי.

יעקב אשר: ושם בגוף הזה, כשיגיע הרב לחופה, הוא יוכל לתת לו מעטפה.

יעקב אשר: לרב אחד הוא לא יוכל לתת מעטפה ולרב שני כן.

פנינה תמנו: למה?

פנינה תמנו: יש פה מסגרת שכן ניתן יהיה לקבל.

דוד צור: משפט סיום.

יעקב אשר: יש דבר שנקרא "בעזרת השם".

יעקב אשר: יש "בעזרת השם" שאנחנו מתכוונים לקדוש ברוך הוא, ויש בעזרת השם שקוראים לו בשם אחר.

יעקב אשר: אז פעם קראו לזה מעטפות והיום קוראים לזה תקורה והשתתפות בהוצאות משרד וכדומה.

יעקב אשר: אני רוצה לומר לך דבר אחד.

יעקב אשר: אנשים יטעו, אנשים לא יבינו מה קורה פה.

יעקב אשר: יש כאלה כך וחלק כך.

יעקב אשר: דבר נוסף.

יעקב אשר: תכלית החוק באה להגיד לרבנים שמקבלים שהם עובדי מדינה: תעשו את עבודתכם.

יעקב אשר: היום למועצות הדתיות יהיה הכי קל.

יעקב אשר: יש להם קבלני ביצוע מסיבות אידיאולוגיות והם יעבירו הכול אליהם.

שולי מועלם-רפאלי: אבל חבר הכנסת אשר, יש תקנות של השר.

יעקב אשר: אי-אפשר להפריד את הדיון הזה מבלי להסתכל על כל המכלול.

אורי מקלב: שאלה ליועצת המשפטית.

אורי מקלב: האם אחרי החוק, מי שלא עובד מדינה יוכל לקחת?

<רוני טיסר: אני אבהיר.

<רוני טיסר: רב שהוא לא עובד רשות מקומית ולא עובד מועצה דתית ולא עובד מדינה, יוכל לקבל כסף עבור עריכת חופות.

יעקב אשר: זאת אומרת, אם הוא חבר בעמותת צוהר וחבר פעיל ונהנה מהתקורה של המשרדים - - -

פנינה תמנו: אני רוצה לשמוע אותה, סליחה.

<רוני טיסר: החוק חל על רבנים שהם עובדי מדינה.

פנינה תמנו: האם יש סעיף שאומר שמי אינו עובד מדינה יכול לקבל או שלומדים את זה מכך שאין התייחסות?

<רוני טיסר: כמו לגבי כל אדם פרטי.

שולי מועלם-רפאלי: כמו לגבי כל אדם פרטי שעושה חופה.

<רוני טיסר: כל אדם פרטי שעובד יכול לקבל.

דוד צור: איך אנחנו יכולים לחוקק חוק על אנשים שמקיימים את ההליך?

פנינה תמנו: אפשר.

פנינה תמנו: אני רוצה להגיד לך משהו וזה היה אמור להיות התפקיד שלמשרד הדתות, שידעו שהם הגיעו להסכמות.

פנינה תמנו: אגב, היא אמרה: הגענו להסכמות איתם.

פנינה תמנו: לא מדובר בצוהר, זה יכול להיות גם גוף אחר.

פנינה תמנו: יכול להיות שיקום מחר גוף אחר ויגיד שהוא עורך נישואים, עושה רישום ועוזר למועצה.

פנינה תמנו: אין ספק בכלל שצריך להסדיר את הנושא הזה והמשרד שלכם צריך להסדיר את זה, בין בחקיקה ראשית ובין בחקיקה ממשלתית.

פנינה תמנו: אבל זה לא קשור לחוק הזה.

דוד צור: רבותיי, אני נועל את הישיבה מהסיבה הפשוטה שגם גלשנו מאוד.

דוד צור: סיכום בשני משפטים.

דוד צור: יושבת ראש הוועדה הבטיחה אכן שהיא תקיים דיון בנושא רבני צוהר, לפני שהיא נוגעת בהצעת החוק.

יעקב אשר: הדיון לא מוצה.

דוד צור: רגע.

דוד צור: קיימנו דיון.

דוד צור: אני אומר לכם שקיבלנו דיון.

דוד צור: בעיניי, הצעת החוק הזאת נוגעת אולי בעצבים רגישים, הרבה נושאים רגישים, אבל חד משמעית היא באה להסדיר נושא שהוא כלפי עובדי המדינה, כלפי הריבון, כלפי הרשות, כי שם יש פרצה.

דוד צור: לכן הצעת החוק הזאת היא הצעת חוק טובה.

דוד צור: אני חושב שאנחנו לא צריכים לקשור מין שאינו במינו.

דוד צור: אני מבין את העצבים הרגישים.

דוד צור: אני מבקש ממשרד הדתות להסדיר את כל הנושא של רבני צוהר, הסוגיה של עריכת נישואים ועוד כהנה וכהנה בכל מה שקשור לרבני צוהר.

דוד צור: אם תמצאו שדברים חורגים מחוק העמותות, מחוק העונשין ומחוק סדר הדין הפלילי, אז תגישו תלונות.

דוד צור: כרגע אנחנו חיים בסיטואציה ובמצב שבו זורקים דברים לאוויר על גבול הפלילי, כאשר אין לזה שום סימוכין.

דוד צור: אומר פה נציג רבני צוהר, להד"ם.

דוד צור: אישית אני חושב, הרב אשר, ומותר לי לחשוב כך, שהאלטרנטיבה שרבני צוהר מציעים לזוגות שלא רוצים לעבור דרך הרבנות הראשית, היא אלטרנטיבה ראויה במדינת ישראל.

יעקב אשר: לכן מגיע להם מעטפות על זה.

דוד צור: אין קשר למעטפות.

דוד צור: לכן אמרתי שאת הנושא הזה צריך להסדיר בחוק העמותות ולראות שאתם יושבים מולם ומסדירים את כל הסוגיה.

דוד צור: האם הם הופכים להיות מתווכים של 700 שקלים, כן או לא?

<אילנה מזרחי: אני רוצה להבהיר שגם רושם הנישואים, הרב שחותם על תעודת הנישואים גם הוא רב שממונה על-ידי הרבנות הראשית לישראל, אין דרך אחרת.

דוד צור: מאה אחוז, את תסדירו את העניין הזה.

<אילנה מזרחי: זה לא לעקוף את הרבנות.

אורי מקלב: אם החוק עכשיו אוסר על הרבנים ואין פתרונות.

אורי מקלב: כך כל רבנות ותגיד שהם לא יכולים לסדר קידושים לכולם ואין הסדרה של השר.

אורי מקלב: אם היתה הסדרה של השר הוא יכול לעשות גם היום.

אורי מקלב: בחוק הוא עושה דבר אחד, הוא אוסר.

אורי מקלב: אם הוא אוסר, הוא לא מעמיד רבנים וילכו לצוהר.

דוד צור: רבותיי, הישיבה נעולה.

דוד צור: אנחנו דנים עכשיו ברביזיה.